CELEX: 62021CN0385
Language: fi
Date: 2021-06-22 00:00:00
Title: Asia C-385/21: Ennakkoratkaisupyyntö, jonka Înalta Curte de Casație și Justiție (Romania) on esittänyt 22.6.2021 – Zenith Media Communications SRL v. Consiliul Concurenței

27.9.2021   
            
            
               FI
            
            
               Euroopan unionin virallinen lehti
            
            
               C 391/8
            
         
      Ennakkoratkaisupyyntö, jonka Înalta Curte de Casație și Justiție (Romania) on esittänyt 22.6.2021 – Zenith Media Communications SRL v. Consiliul Concurenței
      (Asia C-385/21)
      (2021/C 391/12)
      Oikeudenkäyntikieli: romania
      
         Ennakkoratkaisua pyytänyt tuomioistuin
      
      Înalta Curte de Casație și Justiție
      
         Pääasian asianosaiset
      
      
         Kassaatiomenettelyn valittaja: Zenith Media Communications SRL
      
         Kassaatiomenettelyn vastapuoli: Consiliul Concurenței
      
         Ennakkoratkaisukysymykset
      
      Onko SEU 4 artiklan 3 kohtaa ja SEUT 101 artiklaa tulkittava siten, että
      
                  1)
               
               
                  niissä asetetaan jäsenvaltion kilpailuviranomaiselle velvollisuus tulkita kansallista sakon määrittämistä koskevaa lainsäädäntöä suhteellisuusperiaatteen mukaisesti siinä mielessä, että sen on selvitettävä, vastaako edeltävän tilikauden tuloslaskelmaan merkitty kokonaisliikevaihto luotettavasti yhtiön taloutta ja rahoitusta koskevia toimenpiteitä, taloudellisten tosiseikkojen mukaisesti?
               
            
                  2)
               
               
                  ne ovat suhteellisuusperiaatteen valossa esteenä jäsenvaltion kilpailuviranomaisen käytännölle, jonka mukaan se määrää sakon suhteessa edeltävän tilikauden tuloslaskelmasta ilmenevään liikevaihtoon, joka käsittää palvelujen loppuasiakkailta laskutetut määrät, kun kyse on ollut mainostilan välitystoiminnasta, eikä suhteessa pelkkiin välitystoiminnasta perittäviin komissioihin?
               
            
                  3)
               
               
                  ne ovat esteenä sellaiselle kansallisen oikeuden säännön tulkinnalle, jonka mukaan vastuu siitä, että taloutta ja rahoitusta koskevat toimenpiteet on merkitty asianmukaisesti kirjanpitoon ja että ne on esitetty luotettavasti, on seuraamuksen kohteena olevalla yrityksellä ja jäsenvaltion kilpailuviranomaista sitoo se, miten seuraamuksen kohteena oleva yritys on kyseisen velvollisuutensa täyttänyt?